**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. április 14. 15:30

Jelenlévők: 14 fő

Mandátummal rendelkezik: 9 fő

Az EB képviseletében: Hegedüs Huba, Zatykó Nóra

Az Ellenőrző Bizottság megállapította, hogy az ülés határozatképes.

Jegyzőkönyvvezető: Hegedüs Huba

A napirendi pontok előzetesen kiküldésre kerültek, melyeket az elnökség egyhangúlag elfogadott.

Márkus Mariann az ülést 15:30-kor megnyitotta.

**Napirend:**

1. **Beszámolók**

Márkus Mariann beszámolója a Bárczi TTK Gólyabáljával kapcsolatban. Az április 10-re tervezett rendezvény elmaradásának körülményeit ismertette az elnökséggel. A jogi hátteret biztosító külső szolgáltató költségvetés tervezetében foglaltakat sem a BGGyK HÖK, sem pedig a Természettudományi Kar Hallgatói Önkormányzata nem tudta elfogadni. A tervezett egyeztetésektől a költségek mérséklődését várták a rendező felek, azonban a szolgáltató számításai szerint alacsonyabb költségvetéssel nem lett volna kivitelezhető a rendezvény lebonyolítása, így a rendező karok elálltak a megrendezéstől. Márkus Mariann, valamint a Természettudományi Kar szervezői egy egységes felvilágosító levélben tájékoztatták a hallgatókat. Herpai Júlia senior-koordinátor, valamint Hegedüs Huba, Ellenőrző Bizottsági tag, akik a gólyatáncot koreografálták, külön üzenetben ismertették a tényeket a táncosokkal, valamint Márkus Mariann szintén külön fejezte ki köszönetét a táncosoknak a próbákon való aktív részvételért. Márkus Mariann beszámolt a Dékáni Tanácson történtekről. A kar vezetése kiemelte az Országos Tudományos Diákköri Konferencián való sikeres szereplést, azonban egyetemi szinten a Kar még mindig lemaradásban van a többi karhoz képest, így szeretnék szorgalmazni mind oktatói, mind pedig hallgatói oldalról a részvételt, melyben nagy szerep hárul a Hallgatói Önkormányzatra. Márkus Mariann ezt a feladatot az Alapszabályban szereplő Tudományos megbízott pozíció betöltésével biztosítottnak tekintené.

1. **Elnöki megbízott választás**

A Hallgatói Önkormányzat elnöki megbízotti posztjára Márkus Mariann HÖK elnök Margitai Annát, a Kar másodéves értelmileg akadályozottak pedagógiája, valamint látássérültek pedagógiája szakirányos hallgatóját jelöli. Terveiben kiemelt fontosságúnak tartja az utánpótlás kérdését, melynek nagy szerepe van a többi részönkormányzat tevékenységében. Hangsúlyozza továbbá több közösségépítő tréning szervezését is, melynek pozitív hatásai lehetnek a közös munkára való tekintettel, valamint a kari Hallgatói Önkormányzat további minőségi működésére. Márkus Mariann kiemelte Anna tapasztalatát is, mellyel minden tisztségviselő munkájának színvonalát növelni lehet, valamint a további kapcsolat építésben is kiemelt fontosságú és magabiztos alapot nyújthat. Az elnökségi tagok kérdéseire Anna magabiztos és kielégítő választ adott. A szavazás titkos volt, minden mandátummal rendelkező elnökségi tag szavazólapon fejezte ki véleményét. A szavazást az Ellenőrző Bizottság képviseletében Hegedüs Huba, EB tag felügyelte. A szavazat számlálására Hegedüs Huba mellé az elnökség egy mandátummal nem rendelkező jelenlévőt, Wiesner Fannit jelölte. A szavazatok összesítését követően Hegedüs Huba ismertette az ELTE BGGyK HÖK elnökségének döntését, miszerint Margitai Annát 9 leadott, érvényes, igen szavazattal megválasztották a kari HÖK elnöki megbízottjának. Margitai Anna köszönetét fejezte ki az elnökség bizalmáért.

1. **Gólyatábor főszervező választás**

A Hallgatói Önkormányzat által kiírt gólyatábor főszervező pályázatra egy érvényes pályázat érkezett be, melyet Kmetz Alexandra Eszter, a Kar harmadéves hallássérültek pedagógiája, valamint autizmus spektrum pedagógiája szakirányos hallgatója és Zatykó Nóra, a Kar harmadéves autizmus spektrum pedagógiája, valamint logopédia szakirányos hallgatója nyújtottak be közösen. Pályázatukat az elnökségi tagok az ülés előtt átnézték. A feltett kérdésekre külön-külön válaszoltak. A jelenlévők kérdéseire, miszerint hogyan képzelik el a közös munkát a Természettudományi Kar matematika szakos főszervezőkkel, Fáki Annával és Császár Kristóffal, mindketten kiemelték, hogy az eddigiek során is kiemelten jól működött a közös munka, illetve a matematika szakos főszervezők személyében ez a továbbiakban is biztosítottnak tekinthető. Arra a kérdésre reflektálva, hogy a várható szigorításoknak milyen vonzatai lesznek a GyógyMatek Gólyatáborra, Zatykó Nóra kiemelte, hogy amennyiben a várható szigorítások életbe lépnek, úgy az a GyógyMatek Gólyatábor lebonyolításában is tapasztalható változásokat fog jelenteni, biztosítva azt, hogy mind az újdonsült hallgatóknak, mind pedig a szabályozásnak eleget tegyen. Szorgalmaznák a szervezői csapat bővítését kari oldalról, valamint a szakterületi mentor koordinátor, illetve a kari senior-koordinátor, Herpai Júlia közreműködésével a meniorok és a szervezők közti kapcsolat építését, melyet több közös rendezésű csapatépítő tréning formájában szeretnének kivitelezni. A szavazás titkos volt, minden mandátummal rendelkező elnökségi tag szavazólapon fejezte ki véleményét külön Kmetz Alexandra Eszterről, illetve Zatykó Nóráról. A szavazást az Ellenőrző Bizottság képviseletében Hegedüs Huba, EB tag felügyelte. A szavazat számlálására Hegedüs Huba mellé az elnökség két, mandátummal nem rendelkező jelenlévőt, Wiesner Fannit, valamint Margitai Annát jelölte. A szavazatok összesítését követően Hegedüs Huba ismertette az ELTE BGGyK HÖK elnökségének döntését, miszerint Kmetz Alexandra Esztert 9 leadott, érvényes, igen szavazattal, illetve Zatykó Nórát 9 leadott, érvényes, igen szavazattal megválasztották a GyógyMatek Gólyatábor 2015 főszervezőinek. Mindketten megköszönték az elnökség bizalmát.

1. **Tavaszi választások, küldöttgyűlés**

Márkus Mariann ismertette az április 21-én, 17:00-kor esedékes alakuló Küldöttgyűlésre beérkezett beszámolókat, valamint a beérkező tisztségviselői pályázatokat.

**Beérkezett beszámolók:**

|  |  |
| --- | --- |
| **Tisztségviselő neve** | **Tisztségviselő pozíciója** |
| Márkus Mariann | Elnök |
| Varga Fanni | Szociális alelnök |
| Boronyák Ilona Zsófia | Gazdasági alelnök |
| Englert Bianka | Tanulmányi alelnök |
| Szivós Zsanett | Esélyegyenlőségi referens |
| Hunya Gréta | Kollégiumi referens |
| Gál Flóra | Külügyi referens |
| Kopócs Mátyás Kristóf | Rendezvényszervező referens |
| Kosuth Beatrix | Kommunikációs referens |

**Beérkezett tisztségviselői pályázatok:**

|  |  |
| --- | --- |
| **Pályázó neve** | **Megpályázott tisztség** |
| Márkus Mariann | Elnök |
| Tóth Emese | Szociális alelnök |
| Boronyák Ilona Zsófia | Gazdasági alelnök |
| Schindler Petra | Tanulmányi alelnök |
| Kiss Brigitta | Esélyegyenlőségi referens |
| Hunya Gréta | Kollégiumi referens |
| Gál Flóra | Külügyi referens |
| Rózsás Eszter Erzsébet | Rendezvényszervező referens |
| Sztrecsko Boglárka | Kommunikációs referens |

Márkus Mariann köszönetét fejezte ki az elmúlt ciklus munkájáért az elnökségi tagok felé.

1. **Sport-és egészségnap, PUNCS**

Kopócs Mátyás rendezvényszervező referens, valamint Wiesner Fanni ismertették az április 16-án megrendezésre kerülő Sport- és Egészségnappal kapcsolatos tudnivalókat. Az előzetes egyeztetések alapján minden programelem biztosítva van, az eszközigényt mindenki időben jelezte, ezeknek pedig mind biztosítani tudják a kivitelezését. Technikai eszközök működtetése céljából felvették a kapcsolatot a kari informatikusokkal, akik szívesen állnak a rendelkezésükre. A promóció nagyon jól sikerült, mind online formában, mind pedig a Karon elvégzett munkának köszönhetően. Egy másik rendezvényről is beszámoltak, melyet egy külső helyszínnel, a Hétker Pubbal közösen szeretnének megvalósítani, amely elsősorban a Kar hallgatói számára lenne megrendezve.

1. **Végzősök búcsúztatója**

Márkus Mariann kiemelte a már hagyománynak számító végzős hallgatók búcsúztatójának megszervezését is. A részletek kidolgozására (időpont, terem, catering, programterv) az elnökség segítségét kérte.

1. **KolHÖK majális**

A Kollégiumi Hallgatói Önkormányzat által megszervezett labdarúgó-, és főzőversenyre a kari Hallgatói Önkormányzat is nevezett, a nevezés véglegesítését, mind a labdarúgó csapat névsorát tekintve, mind pedig a főző csapat névsorának leadásával Márkus Mariann Hunya Grétát, a kari HÖK kollégiumi referensét bízta meg.

1. **Egyebek**

Az elnökség tagjainak, valamint a jelenlévőknek nem volt további kiegészítő információja.

Márkus Mariann az ülést 18:20-kor lezárta.

BGGYK HÖK elnök EB elnök

Jegyzőkönyvvezető